

*(kuupäev digiallkirjas*) nr 7-1/21-12

TEADE

**Raasiku Vallavalitsus teatab, et** **Raasiku Vallavalitsuse 30. septembri 2024. a korraldusega nr 380 algatati Raasiku alevikus asuva Tehase tee 28b katastriüksuse ja lähiala detailplaneering.**

Planeeringuala suurus on ligikaudu 10 ha. Detailplaneeringuga kavandatakse Raasiku alevikku, Tehase tee 28b kinnistule kaksik- ja ridaelamutest koosnevat elamurajooni, eakate kodu - kogukonnakeskust. Planeeringuga soovitakse kinnistu jagada üheksaks kaksikelamu krundiks, kolmeks ridaelamu krundiks, eakate kodu – kogukonnakeskuse krundiks, lisaks transpordimaa kinnistutele juurdepääsude tagamiseks ning haljasalamaa haljasalade rajamiseks.

Detailplaneeringuga muudetakse praeguse maatulundusmaa sihtotstarbega katastriüksus elamumaa ja ühiskondliku hoone katastriüksusteks, määratakse ehitusõigus, hoonestustingimused, lahendatakse liikluskorraldus, juurdepääsud, vajalikud servituudid, tehnovõrkudega varustamine ning haljastus.

Detailplaneering on kooskõlas Raasiku üldplaneeringuga. Detailplaneeringulahendus ei näe ette planeeringuga kaasnevaid negatiivseid keskkonnamõjusid. Seega KSH läbiviimine detailplaneeringu koostamisel ei ole vajalik. Keskkonnatingimustega arvestamine on võimalik planeerimismenetluse käigus. Käesoleva otsuse ja eelhinnangu eelnõu osas on oma seisukohad andnud Keskkonnaamet 7-1/21-10, 15.03.2024. Detailplaneeringulahendus arvestab Keskkonnaameti arvamustega.

Planeeringu koostamise käigus viiakse läbi vajalikud uuringud, millede täpne maht ja

nimekiri täpsustatakse vastavate ametiasutustega planeeringu koostamise käigus.

Detailplaneeringu algatamise dokumentidega on võimalik tutvuda Raasiku valla kodulehel:   <https://atp.amphora.ee/raasikuvv/index.aspx?itm=293261>

Lugupidamisega

(allkirjastatud digitaalselt)

Riina Rand  
haldus- ja ehitusosakonna osakonnajuhataja

vallavanema ülesannetes

Koostaja:  
Indrek Mikk, +372 53 501 209  
planeeringute spetsialist  
[indrek.mikk@raasiku.ee](mailto:indrek.mikk@raasiku.ee)